Puštūnistanas
Puštūnistanas (pušt. پښتونستان) arba Pathanistanas – istorinis regionas Azijoje, Irano kalnyne. Apima vidurio Afganistaną ir šiaurės vakarų Pakistaną (Chaiberis-Pachtunchva, Federacijai pavaldūs genčių kraštai). Vyraujanti tauta yra puštūnai, kalbantys puštūnų kalba. Puštūnistanas yra modernus regiono pavadinimas, o istoriškai regionas buvo žinomas kaip Zabulistanas, vėliau – Afganistanas. Kad atskirti nuo XX a. susikūrusios to paties pavadinimo valstybės, regionui pradėtas taikyti naujas pavadinimas.